Diari Oficial de la Generalitat Valenciana


Sumari del DOGV 6614, del 22-09-2011 (2011/9586)

RESOLUCIÓ de 14 de setembre de 2011, de la Conselleria d'Hisenda i Administració Pública, per la qual es concedeixen ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones amb discapacitat (ACCESTIC).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9586


Data del document
:   14-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 14 de setembre de 2011, de la Conselleria d'Hisenda i Administració Pública, per la qual es concedeixen ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones amb discapacitat (ACCESTIC). [2011/9586]  
Per Orde 19/2011, de 20 maig, de la Conselleria de Justícia i Administracions Públiques, es van regular i van convocar ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones amb discapacitat ACCESTIC (DOCV núm. 6532, de 31 de maig de 2011).  
  
Segons el que disposa la referida orde, les sol·licituds d'ajudes es resoldran en el termini màxim de tres mesos a comptar del dia de la seua entrada en l'òrgan competent per a la seua tramitació que, d'acord amb el Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV núm. 6608, de 14 de setembre), es correspon amb aquest departament autonòmic.   
Segons el que disposa l'apartat 6, de l'article 15, de l'Orde 19/2011, de 20 de maig, les resolucions dictades a la seua empara, seran objecte de publicació en el Diari Oficial de la Comunitat Valenciana.   
Per tant, en compliment de l'article 18 de la Llei 38/2003, de 17 de novembre, General de Subvencions, i de l'esmentat article 15 de l'Orde 19/2011, de 20 de maig, i de conformitat amb la proposta formulada per la Comissió Avaluadora, amb data 29 de juliol de 2011, i els criteris de valoració i adjudicació establits en l'article 14 de l'esmentada orde, resolc:  
  
Primer   
Concedir a les persones físiques relacionades en l'annex I en les quanties fixades en aquest, les ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones amb discapacitat, per haver aconseguit una puntuació superior a la de tall, situada en els 8,6 punts, després de l'aplicació dels criteris i del barem previstos en l'Orde 19/2011, de 20 maig.   
  
Segon  
Denegar les ajudes sol·licitades a les persones físiques que figuren en l'annex II pels motius que s'hi expressen.   
  
Tercer  
Les presents ajudes s'adjudiquen amb càrrec als pressupostos de la Generalitat per a l'exercici 2011, aplicació econòmica 08.28.95.579.50.9, línia de subvenció T7081000, denominació «Accessibilitat a la societat de la informació-persones físiques».  
  
Quart  
Les persones físiques beneficiàries de les ajudes estan obligades al compliment del que establix l'article 18 de l'Orde 19/2011, de 20 de maig, de la Conselleria de Justícia i Administracions Públiques, així com de la resta d'obligacions a què els subjecte la normativa aplicable.  
  
  
Cinqué  
Les persones físiques beneficiàries hauran, igualment, de justificar les ajudes en els termes que preveu els articles 19 i 20 de l'Orde 19/ 2011, de 20 maig, així com en la resta de la normativa que s'aplique.  
  
El termini de justificació previst en l'apartat f), de l'article 18, en relació amb l'article 21, finalitzarà el dia 14 d'octubre de 2011.   
  
Sisé  
Les persones físiques beneficiàries de les ajudes presentaran la documentació exigida per a la seua justificació preferentment a la seu de la Direcció General de Tecnologies de la Informació de la Conselleria d'Hisenda i Administració Pública, sítia al carrer Miquelet, 5, de la ciutat de València, o a les oficines PROP d'Alacant (Rambla Méndez Núñez, 41-Torre de la Generalitat CP 03782- Churruca C/ Churruca 29 CP03003), de Castelló (Germans Bou av. Germans Bou 47 - Caragols, carrer Major 76 - Casa dels Caragols CP 12736), o de València (Gregorio Gea, 27 i 14 CP 46557).  
Les persones físiques beneficiàries de la subvenció no tindran obligació de presentar la documentació acreditativa de trobar-se al corrent de les seues obligacions tributàries i de Seguretat Social, d'acord amb el que preveu l'apartat 3, de l'article 18 de l'Orde 19/2011, de 20 maig.  
  
  
Seté   
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que l'ha dictat, en el termini d'un mes comptador des de l'endemà de la seua publicació; o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que estimen procedent.  
  
València, 14 de setembre de 2011.- El conseller d'Hisenda i Administració Pública: José Manuel Vela Bargues.  
  
  
ANNEX I  
  
  
  
  
  
  
ANNEX II  
  
  
  
  
  
  
  
  
  
  
